
Dr. Ing. GHEORGHE CIUHANDU
SERVICIUL PLANIFICARE URBANĂ

U22005-005899/17.11.2005
REFERAT
privind aprobarea Planului Urbanistic de Detaliu “Parcelare teren”, strada Lacului,nr.1,Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara, aprobat prin HCL nr. 157/2002
Având in vedere HCL nr. 184/2003- privind aprobarea Planului Urbanistic Zonal - Vasia Vasilescu - Lacului
Având în vedere solicitarea înregistrată cu nr. U22005-005899/3.11.2005 -privind aprobarea Planului Urbanistic de Detaliu “Parcelare teren”, strada Lacului, nr. 1, Timişoara
Având în vedere prevederile Certificatului de Urbanism, nr. 3811/15.07.2005; 
Având in vedere că zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Parcelare teren “, strada Lacului, nr. 1, Timişoara
Planul Urbanistic de Detaliu este elaborat de proiectant general S.C. TECTONICS house s.r.l., proiect nr.35/2005, la cererea beneficiarului Iliev Marius Zenopol.
Terenul studiat în cadrul P.U.D. este situat în intravilanul municipiului Timişoara, intr-o zonă rezidenţială propusă, pe strada Lacului, la limita zonei de servicii şi industrie Şag.Prin P.U.G. Municipiul Timişoara şi prin P.U.Z.- Zona Ion Ionescu de la Brad, pentru acest amplasament este stabilită funcţiunea de locuinţe cu regim mic de inălţime şi funcţiuni complementare.
Obiectul prezentei documentaţii este parcelarea unui teren proprietate privată, de formă neregulată, rezultand 10 parcele pentru construirea de locuinţe individuale.

Suprafaţa totală studiată în cadrul P.U.D. este de 6 960 mp. 
Terenul parcelei reglementate este inscris in C.F. nr. 2993 Timişoara, cu nr.cadastral 642/b/5, proprietar Iliev Marius Zenopol.
In prezent terenul este ocupat cu o casă cu o anexă aferentă.Noua parcelare nu va afecta casa şi anexa existentă.
In urma parcelării au rezultat:

- 10 parcele  cu suprafeţe intre 450 - 573 mp.
· amenajarea unei circulaţii interioare, ce leagă străzile de la nord la sud
· amenajarea de zone verzi cu peluze şi arbori decorativi

Accesul pe parcelă se va realiza printr-o circulaţie mediană ce taie parcela studiată de la nord la sud.. Strada nou propusă este de 9 m. lăţime si leagă strada Lotus de strada Grădinii  prin două drumuri de acces, conform Avizului Comisiei de Circulaţie anexat. Aceasta va deveni publică, conform declaraţiei notariale anexate.
Autorizarea oricăror lucrări de construcţii in conformitate cu prezenta documentaţie se va face după ce drumurile vor deveni publice.

Echiparea cu utilităţi a obiectivului se va realiza, conform planşei de Reglementări Edilitare , nr. 04.

Indicii propuşi prin prezenta documentaţie sunt:


POT maxim = 40%

C.U.T.max.=1,5

H max.= D+P+2E
Autorizarea construcţiilor pe terenul studiat prin prezenta documentaţie se vor elibera respectând toate condiţiile impuse prin avizele eliberate de deţinătorii de reţele şi utilităţi publice, după ce toate drumurile prevăzute vor fi publice.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Planului Urbanistic de Detaliu “Parcelare teren”, strada Lacului, nr. 1, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

